text: Otte frivillige med masser af tid og ikke mindst lyst holder Hirtshals ren og pæn. Men de sørger også for at lave større projekter, som ellers ikke ville være blevet til noget. Det er de såkaldte fortovsmatroser, som forskønner byen og går rundt og holder øje med, om der er noget, der trænger til at blive repareret. De seneste tre måneder har fortovsmatroserne været i gang med at lave borde og bænke til solnedgangspladsen i Hirtshals – et arbejde, som ellers ikke ville være blevet udført uden hjælp fra de frivillige hænder. Tidligere har fortovsmatroserne i Hirtshals også sørge for 50 flagstænger til byen. Næste projekt bliver at lave en udsigtssti op til fyret.
summary: Otte frivillige med hænderne skruet rigtigt på er med til at forskønne byen med diverse projekter.